Nuwe regter vir hoogste hofRegter Owen Lloyd Rogers. (Foto: Suid-Afrikaanse Regbank/Twitter) Regter Owen Lloyd Rogers is as ’n regter van die Konstitusionele Hof aangestel. Die presidensie het dié aankondiging laat Woensdagmiddag gemaak. Rogers is ’n hoogs ervare regter wat tans as ’n regter van die Wes-Kaapse afdeling van die hooggeregshof dien. Hy was die afgelope nege jaar op die bank na baie jare in private regspraktyke. Hy sal egter nou Augustus by die land se hoogste hof as regter aansluit. Vincent Magwenya, woordvoerder van pres. Cyril Ramaphosa, sê die Regterlike Dienstekommissie het verskeie onderhoude gevoer voordat hulle eindelik die name van vier regters vir aanbeveling aan Ramaphosa voorgelê het. Ramaphosa het met hoofregter Raymond Zondo en leiers van politieke partye in die Nasionale Vergadering gekonsulteer voordat hy eindelik Rogers as regter van die Konstitusionele Hof aangestel het. “President Ramaphosa wens regter Rogers alles van die beste toe met sy nuwe rol,” sê Magwenya. President @CyrilRamaphosa has, in terms of section 174(4) of the Constitution of the Republic of South Africa, appointed Judge Owen Lloyd Rogers as a Judge of the Constitutional Court of South Africa. https://t.co/IeM226yGTX — Presidency | South Africa ???????? (@PresidencyZA) June 8, 2022